text: Notícies - L'Arxiu Nacional de Catalunya rep el fons documental de l'expresident del Parlament de Catalunya Heribert Barrera
  La documentació recuperada inclou correspondència, fotografies, monografies i revistes
  Façana de l'Arxiu Nacional de Catalunya, a Sant Cugat / Foto: Google Maps
  el 16/gener Acn Cultura PDF
  El fons documental de l'expresident del Parlament de Catalunya Heribert Barrera ha ingressat a l'Arxiu Nacional de Catalunya després que l'hagi adquirit el Departament de Cultura de la Generalitat. Segons el Departament, ha estat una operació 'delicada' perquè el fons estava en circuits de mercat, i celebren que s'hagi pogut 'rectificar' una situació 'originada sense el seu coneixement i al marge de la legislació'. La documentació recuperada està formada per correspondència, àlbums fotogràfics, monografies i revistes.
  El Departament ha remarcat el seu valor a l'hora de conèixer l'entorn polític, intel·lectual i cultural de l'expresident durant el temps de l'exili i la clandestinitat a Catalunya. Segons assenyalen, l'epistolari, que conté cartes de "personalitats molt rellevants" durant la resistència al franquisme, permet ampliar el coneixement de l'organització, les activitats i les opinions d'un gran nombre d'exiliats.